# Arbeidsgiverforening

### Fra Wikipedia, den frie encyklopedi

Arbeidsgiverforening er en sammenslutning av arbeidsgivere som har til formål å ivareta deres interesser overfor arbeiderne, og ble dannet som en reaksjon på arbeidernes sammenslutning til fagforeninger. Hensikten var å hindre at fagforeningene tiltvang seg forbedringer i lønns- og arbeisvilkår overfor en og en arbeidsgiver.

Arbeidsgiverforeningene fører tarifforhandlinger for medlemsbedriften. Arbeidsgiverforeningene opptrer også som talsmann for arbeidsgivernes syn overfor offentlige myndigheter i spørsmål som angår arbeidslivet.

I utlandet har det vært vanlig at arbeidsgiverinteresser og yrkesinteresser osv. ivaretas av samme organisasjon. Dette var tidligere ikke vanlig i Norge, men mot slutten av 1980-årene ble det gjennomført en rekke sammenslutninger mellom de rene arbeidsgiverforenigene og næringsorganisasjonene.

## [rediger] De norske arbeidsgiverforeningene (ufullstendig liste)

### [rediger] Næringslivets Hovedorganisasjon

Den ledende arbeidsgiverforeningen, Norsk Arbeidsgiverforening som ble stiftet i 1900, ble slått sammen med blant annet Norges Industriforbund og Norsk Håndverkerforbund til Næringslivets Hovedorganisasjon (NHO). Tilsvarende sammenslutninger ble også gjennomført innen NHOs medlemsorganisasjoner, samt innen handelens organisasjoner. NHO er nå Norges største interesseorganisasjon for private bedrifter og statlige bedrifter som arbeider under konkurransevilkår.

### [rediger] Finansnæringens Arbeidsgiverforening

Finansnæringens Arbeidsgiverforening (FA) ble stiftet i 1999, da Forsikringsselskapenes Arbeidsgiverforening og Bankenes Arbeidsgiverforening (B.A.F.) ble slått sammen, to organisasjoner som hadde eksistert i over 50 år hver. Foreningen er en uavhengig arbeidsgiverforening for bedrifter som arbeider innen finansnæringen.

### [rediger] NLF Arbeidsgiverforening

Norges Lastebileier-Forbund er både en nærings- og arbeidsgiver-organisasjon for lastebileiere. Arbeidsgiverforeningens medlemmer består av NLF-bedrifter som har opprettet tariffavtale/overenskomst. I tillegg til å utvikle og forhandle tariffavtaler yter NLF Arbeidsgiverforening bistand i tvistesaker og arbeidsgiverspørsmål for øvrig.

### [rediger] Arbeiderbevegelsens Arbeidsgiverforening

Arbeiderbevegelsens Arbeidsgiverforening (AAF) er en frittstående sammenslutning av LO og tilsluttede fagforbund, samt deres regionskontorer og avdelingskontoer, for samarbeid om tarifforhandlinger og arbeidsrettslige spørsmål. Medlemmer er forretningsforetak og andre organisasjoner og institusjoner i arbeiderbevegelsen og lokale fagforeninger med ansatte personale.

### [rediger] Landbrukets Arbeidsgiverforening

Landbrukets Arbeidsgiverforening (LA) er en selvstendig arbeidsgiverforening som organiserer landbruksrelaterte virksomheter, og skal iverate medlemmenes interessert i saker som angår lønns- og arbeidsvilkår og andre arbeidsforhold.

### [rediger] Studentsamskipnadenes arbeidsgiverforening

Studentsamskipnadenes arbeidsgiverforening (SSAF) ble stiftet i august 1985, og er en frittstående forening, er en sammenslutning av bedrifter innen samskipnadsområdet i Norge. Medlemsbedritene er alle samskipnadsbedrifter, bedrifter som er opprettet av eller i tilknytning til samskipnadsbedrifter eller andre bedrifter med tilsvarende formål. I desember 1985 undertegnet SSAF Hovedavtale med Norsk Tjenestemannslag (NTL), som er det fagforbund som organiserer flest ansatte innen SSAF-området.

## [rediger] Eksterne lenker

- Finansnæringens Arbeidsgiverforening
- Næringslivets Hovedorganisasjon
- Norges Lastebileier-Forbund
- Arbeiderbevegelsens Arbeidsgiverforening
- Landbrukets Arbeidsgiverforening
- Studentsamskipnadenes arbeidsgiverforening

## [rediger] Kilder

- FAs historie på Finansæringens Arbeidsgiverforenings hjemmeside
- NLF Arbeidsgiverforening på Norges Lastebileier-Forbunds hjemmeside
- Arbeiderbevegelsens Arbeidsgiverforening
- Landbrukets Arbeidsgiverforening
- Studentsamskipnadenes arbeidsgiverforening
- Aschehoug og Gyldendals STORE NORSKE leksikon, 3. utgave, 2. opplag, 1998

Hentet fra «http://no.wikipedia.org../../../a/r/b/Arbeidsgiverforening.html»

Kategori: Organisasjoner

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk